Quantico (Virginia)
38°31′19″N 77°17′23″W﻿ / ﻿38.52194°N 77.28972°W﻿ / 38.52194; -77.28972 Quantico je gradić u okrugu Prince William u Virginiji, smješten u metropolitanskom području Washingtona. S tri strane okružen je bazom američkih marinaca, a sa četvrte rijekom Potomac. U Quantiku je jedna od najvećih baza američkih marinaca, kao i predsjednička helikopterska eskadrila (HMX-1). U okviru baze jesu i sjedište FBI-eve akademije, kao i FBI-laboratorij, zatim akademija za obuku Uprave za suzbijanje droga (DEA), te sjedište Pomorske kriminalističke službe (NCIS). Pred ulazom u bazu stoji replika Spomenika američkim marincima. (Original se nalazi na sjevernoj strani Nacionalnog groblja Arlington.) Od 2008. gradonačelnica je Iris Tharp. Također postoji gradsko vijeće.